སྨན་བཅོས་ལྟ་སྐྱོང་ལས་གཞིའི་འགན་འཛིན་མི་འགྱུར་གཡུ་སྒྲོན་ལགས་ཀྱིས་ལས་གཞི་དེ་མགོ་བཙུགས་པ་ནས་བཟུང་གཞུང་རྒྱབ་བརྟེན་དུ་ཡོད་པས་དུས་ཐོག་ཏུ་སྨན་བཅོས་བྱས་ནས་ང་ཚོའི་སྤྱི་ཚོགས་ནང་གི་ན་ཚ་མང་པོར་སྨན་བཅོས་བྱེད་ཐུབ་ཡོད་པ་བརྗོད་སོང་།དེ་རིང་སྔ་དྲོའི་ཆུ་ཚོད་༩།༣༠སྟེང་བོད་མིའི་སྒྲིག་འཛུགས་ཀྱི་འཛིན་སྐྱོང་སྦྱོང་བརྡར་ཁང་དུ།ཕྱི་ལོ་༢༠༡༩ནས༢༠༢༠ཡི་སྨན་བཅོས་ལྟ་སྐྱོང་སྐོར་གོ་རྟོགས་སྤེལ་བ་དང་ཚོགས་མི་ཐོ་འགོད་བྱེད་ཕྱོགས་ཀྱི་ཉིན་གྲངས་༣རིང་གི་ཟབ་སྐྱོང་མགོ་འཛུགས་གནང་སོང་བ་དང་།མཛད་སྒོའི་ཐོག་བོད་མིའི་སྒྲིག་འཛུགས་ཀྱི་འཕྲོད་བསྟེན་བཀའ་བློན་ཆོས་སྐྱོང་དབང་ཕྱུག་མཆོག་དང་དྲུང་ཆེ་སྦྲ་གཉིས་ཚེ་རྒྱལ་ལགས།དེ་བཞིན་སྨན་བཅོས་ལྟ་སྐྱོང་ཁྱད་ལས་ལམ་སྟོན་པ་ཝེ་ཀཱ་སི་དྷ་གྷོར་ལགས་དང་ཨ་ལོའོ་ཀེ་གྷའུ་ཏཱ་ལགས།གཞན།རྒྱ་གར་བཙན་བྱོལ་བོད་མིའི་ས་གནས་ཁག་༣༠ལྷག་གི་སྨན་ཁང་གི་འབྲེལ་ཡོད་དང་ས་གནས་མགོ་འཛིན་སོགས་འཛོམས་འདུག